stanford-oval/wikipedia huggingface dataset:
אמריקה חוגגת
תיאור

הנשפים המסורתיים, שלעיתים כוללים מאות מכובדים שבאים על מנת לראות את הנשיא והגברת הראשונה של ארצות הברית בשעות לילה מאוחרות, לא נערכו לאור התפרצות נגיף הקורונה בארצות הברית, ובשל כך הוחלט לשדר במרבית רשתות הטלוויזיה הגדולות במדינה את ספיישל "אמריקה חוגגת" שהונחה על ידי טום הנקס.
האירוע נפתח עם הופעה של ברוס ספרינגסטין ששר את שירו, "ארץ התקווה והחלומות" (אנ') והופיע על רקע מדרגות אנדרטת לינקולן, לאחר מכן הציג המנחה הנקס ארבעה אורחים; שחקן הכדורסל האמריקאי, כרים עבדול-ג'באר, הפעילה החברתית ומייסדת אגודת פועלי החקלאות הלאומית, דולורס הוארטה, בן 13 שדיבר עם ג'ו ביידן בוועידת המפלגה הדמוקרטית של 2020 על הגמגום שלו ושל ביידן בשם בריידן הרינגטון וגם המנהלת של קבוצת מיאמי מארלינס, קים נאג (אנ') כולם קראו בהתאמה את כתובות ההשבעה של נשיאי ארצות הברית, אברהם לינקולן, פרנקלין דלאנו רוזוולט, ג'ון פיצג'רלד קנדי ורונלד רייגן והדגישו בנאומים את החשיבות של אחדות לאומית, אמון ופטריוטיות.
לאחר הקראת הנאומים הציג שליח של רשת המשלוחים UPS בשם אנתוני גסקין, גסקין הציג את הזמר ג'ון בון ג'ובי ששר גרסה אקוסטית לשיר של להקת הביטלס, "Here Comes the Sun", לאחר מכן יו-יו מה שר את המזמור הנוצרי, "Amazing Grace", לאחר שמה שר את המזמור הציג הנקס את נשיאי ארצות הברית הנכנס, ג'ו ביידן שדיבר מאנדרטת לינקולן והדגיש את החשיבות של "חירות וכבוד". לאחר נאומו הקצר של ביידן שרו ג'סטין טימברלייק ואנט קלמונס (אנ') שרו את שירם "Batter Dats" מממפיס שבטנסי, לאחר מכן מקנזי אדמס, מורה בבית ספר יסודי שבמדינת וושינגטון הציגה את להקת פו פייטרס, סולן הלהקה, דייב גרוהל הודה למחנכים על הדרכים היצירתיות איתן התגברו על אתגרי הלמידה במהלך מגפת הקורונה.
גם השף והפילנתרופ, חוסה אנדדרס דיבר על השפעה מגפת הקורונה על תעשיית המזון והציג אתמורגן מארש מק'גלון, תלמידת בית ספר מוויסקונסין שגייסה מעל כ-52,00 דולרים לאנשים רעבים בעזרת יצרת דוכן לימונדה מקוון, השחקן לין-מנואל מירנדה דקלם את המחזמר של שיימוס היני "The Cure at Troy", הנשיא ביידן הצטרף למירנדה לקראת השורה האחרונה של השיר, ביידן מצטט את השיר לעיתים קרובות בנאומיו, בעצרות הבחירות שלו ובמרבית שלבי הקמפיין ואף בוועידת המפלגה הדמוקרטית. לאחר השיר כ-4 חברים ממשלחות 63/64 לתחנת החלל הבינלאומית בירכו את הצופים בתוכנית דרך שידור מתחנת החלל, שרה פולר שהייתה האישה הראשונה ששיחקה במשחק כדורגל ב-Power Five conferences (אנ') הציגה את סגנית נשיא ארצות הברית, קמלה האריס, לאחר הצגתה של האריס שר השחקן והזמר, ג'ון לג'נד את "Feeling Good".
סנדרה לינזדי, אחות שהייתה האזרחית האמריקאית הראשונה שהתחסנה נגד COVID-19 הציגה את טיילר הארבד (אנ') ואת טים מקגרו (אנ') שביצעו את שירם המשותף, "Undivided" לרקע נאשוויל, בירת טנסי, לאחר הביצוע הופיעו כל נשיאי ארצות הברית שנמצאים בין החיים (למעט ג'ימי קרטר שמפאת גילו לא הגיע ודונלד טראמפ שעוד סירב להגיע להשבעתו של יריבו בבחירות לנשיאות שנערכו ב-2020) והדגישו את החשיבות של אמריקה מאוחדת וסיימו בברכה ומילות תמיכה לנשיא ביידן וסגניתו האריס. לאחר ברכתם של קלינטון, בוש ואובמה חגגה דמי לובאטו עם עובדי בריאות שהיו בחזית המאבק במגפת הקורונה בארצות הברית וביצעה את שירו של ביל וית'רס, Lovely Day. התוכנית הסתיימה כאשר קייטי פרי שרה את אחד משיריה המוכרים, Firework במהלך מופע זיקוקין די-נור שנערך מול אנדרטת וושינגטון וכן לאחר שנראה ביידן ואשתו (ומתוקף כך הגברת הראשונה של ארצות הברית), ג'יל ביידן והאריס ובעלה (ומתוקף כך האדון השני של ארצות הברית), דאגלס אמהוף הצופים במופע מהבית הלבן ומאנדרטת לינקולן.
אישים שהופיעו בתוכנית

| מופיע | אישיות / שיר שהמופיע שר | מקום | הערות |
| --- | --- | --- | --- |
| כרים עבדול-ג'באר | שחקן כדורסל מקצועי לשעבר |  | דקלם חלק מנאום ההשבעה של אברהם לינקולן |
| דולורס הוארטה | פעילת זכויות האזרח |  | דקלם חלק מנאום ההשבעה של פרנקלין דלאנו רוזוולט |
| ג'ון בון ג'ובי | Here Comes the Sun |  |  |
| בריידן הרינגטון | סטודנט בן 13 שדיבר על התמודדות שלו עם הגמגום שלו עם ג'ו ביידן בוועידה הדמוקרטית של 2020 |  | דקלם חלק מנאום ההשבעה של ג'ון קנדי |
| קים נג (אנ') | המנהלת הכללית של מיאמי מארלינס |  | דקלם חלק מנאומו הראשון של רונלד רייגן |
| אווה לונגוריה | שחקנית ובמאית | לוס אנג'לס, קליפורניה |  |
| ג'ון לג'נד | Feeling Good | המול, וושינגטון די. סי. |  |
| אנתוני גסקין | שליח של רשת המשלוחים UPS | מידלוטיאן, וירג'יניה | הציג את ג'ון בון ג'ובי |
| ג'ו ביידן | נשיא ארצות הברית | אנדרטת לינקולן, וושינגטון די. סי. |  |
| קוואנו בל | ילד בן 8 שהקים מזווה אוכל משלו | גייתרסבורג, מרילנד | הציגו את אנט קלמונס וג'סטין טימברלייק |
| מקנזי אדמס | מורה בבית ספר יסודי | סיאטל, וושינגטון | הציג ואת פו פייטרס |
| בלאק פומאס | Colors | אוסטין, טקסס |  |
| קרי וושינגטון | שחקנית | לוס אנג'לס, קליפורניה |  |
| חוסה אנדרס | שף ופילנתרופ | וושינגטון די. סי. | הציגה את מורגן מארש מק'גלון |
| די ג'יי קאסידי (אנ'), אוזונה ולואיס פונסי | Taki Taki וDespacito | לוס אנג'לס, קליפורניה |  |
| מורגן מארש מק'גלון | תלמידת בית ספר יסודי שגייסה כסף עבור אנשים רעבים באמצעות יצירת דוכן לימונדה מקוון. | בלוויל, ויסקונסין |  |
| לין-מנואל מירנדה | שחקן וראפר | ארמון יונייטד בעיר ניו יורק, ניו יורק | דקלם את "The Cure at Troy" של שיימוס הייני |
| שחקני ברודוויי (בניהם אנתוני ראפ, ונסה ויליאמס, קיילה סטל, ג'נה אושקוביץ, רוזי פרז וויין בריידי) | Seasons of Love וLet the Sunshine In | ניו יורק סיטי, מדינת ניו יורק |  |
| קתלין רובינס, שאנון ווקר, ויקטור ג'יי גלובר (אנ') ומייקל סקוט הופקינס (אנ') | אנשי צוות אמריקאים של משלחות 63/64 לתחנת החלל הבינלאומית | תחנת החלל הבינלאומית |  |
| שרה פולר | האישה הראשונה ששיחקה במשחק כדורגל ב-Power Five conferences (אנ') | אצטדיון ונדרבילט שבנאשוויל, טנסי | הציג את קמלה האריס |
| קמלה האריס | סגנית נשיא ארצות הברית | המול, וושינגטון די. סי. |  |
| סנדרה לינדזי | אחות, הייתה אמריקאית הראשונה שקיבלה חיסון נגד COVID-19 | ניו יורק סיטי, מדינת ניו יורק | הציגה את טיילר הארבד (אנ') ואת טים מקגרו (אנ') |
| ביל קלינטון, ג'ורג' ווקר בוש וברק אובמה | נשיאי ארצות הברית לשעבר | אמפיתיאטרון הזיכרון, וירג'יניה |  |
| דמי לובאטו | Lovely Day | לוס אנג'לס, קליפורניה |  |
| קייטי פרי | Firework | המול |  |
הערות שוליים

1 2  Lejeune, Tristan (20 בינואר 2021). "Bruce Springsteen kicks off 'Celebrating America' special with 'Land of Hope and Dreams'". TheHill (באנגלית). אורכב מ-המקור ב-20 בינואר 2021. נבדק ב-20 בינואר 2021. {{cite web}}:  (עזרה)
1 2 3  Arkin, Daniel (20 בינואר 2021). "Top moments from Biden's 'Celebrating America' inauguration special". NBC News (באנגלית). אורכב מ-המקור ב-21 בינואר 2021. נבדק ב-21 בינואר 2021. {{cite web}}:  (עזרה)
↑  "Ant Clemons on Performing 'Better Days' with Justin Timberlake During the Inauguration Special". NBC Los Angeles (באנגלית אמריקאית). 20 בינואר 2021. אורכב מ-המקור ב-21 בינואר 2021. נבדק ב-21 בינואר 2021. {{cite web}}:  (עזרה)
1 2 3  Weprin, Alex (13 בינואר 2021). "Tom Hanks Hosting 'Celebrating America' Inaugural Special With Performances From Demi Lovato & More". Billboard (באנגלית). אורכב מ-המקור ב-13 בינואר 2021. נבדק ב-15 בינואר 2021. {{cite web}}:  (עזרה)
↑  Chamlee, Virginia (18 בינואר 2021). "Lin-Manuel Miranda Joins Kareem Abdul-Jabbar, José Andrés and More for Biden Inaugural Special". PEOPLE.com (באנגלית). אורכב מ-המקור ב-18 בינואר 2021. נבדק ב-18 בינואר 2021. {{cite web}}:  (עזרה)
↑  Otterman, Sharon (14 בדצמבר 2020). "'I Trust Science,' Says Nurse Who Is First to Get Vaccine in U.S." The New York Times (באנגלית אמריקאית). ISSN 0362-4331. אורכב מ-המקור ב-30 בדצמבר 2020. נבדק ב-20 בינואר 2021. {{cite news}}:  (עזרה)
↑  Freeman, Jon (19 בינואר 2021). "Tim McGraw, Tyler Hubbard to Perform on Joe Biden's Inauguration TV Special". Rolling Stone (באנגלית אמריקאית). אורכב מ-המקור ב-19 בינואר 2021. נבדק ב-19 בינואר 2021. {{cite web}}:  (עזרה)
יצחק פרלשטיין

| --- | --- |

 לידה:  23 במאי 1914  תל אביב-יפו, האימפריה העות'מאנית האימפריה העות'מאנית 
 פטירה:  5 ביוני 1981 (בגיל 67) 
 מקום קבורה:  בית הקברות טרומפלדור 
 לאום:  ישראל ישראל
 מקום לימודים:  אוניברסיטת לונדון 
 תחום יצירה:  אדריכלות 
 פרסים והוקרה:  פרס רוקח (1958)  פרס קפלן (1961) 
 
יצחק פרלשטין (23 במאי 1914 – 5 ביוני 1981) היה אדריכל ישראלי.
ביוגרפיה

נולד בתל אביב לפסיה ויעקב פרלשטיין, שהיו ממייסדי העיר. למד אדריכלות ותכנון ערים באוניברסיטת לונדון, וקיבל תואר ב-1937.
עם שובו לארץ ב-1939 החל לתכנן בעיקר בתחום בינוי הערים. תחילה במסגרת ממשלתית של המנדט הבריטי ומאוחר יותר במסגרת עצמאית.
בשנת 1958 זכה בפרס רוקח יחד עם רוברט בנט ומרדכי לודביג שור. בשנת 1961 זכה בפרס קפלן לייעול כאשר השתמש לראשונה בשיטת בנייה טרומית בישראל – שיטה שהפכה במהרה לנפוצה ומקובלת. בשנת 1965 כיהן בחבר השופטים של תחרות לתכנון מרכז אשדוד.
בשנות ה-40 נישא לאירין, ילידת בריטניה. אחותו רבקה הייתה אשתו של היזם ואיש העסקים מרדכי מאיר, ממקימי מגדל שלום מאיר בתל אביב וקריית וולפסון בירושלים, שפרלשטין היה בין מתכנניהם.
אב לעדנה, תלמה ויעקב.
פרויקטים נבחרים שתכנן

ראש צוות תכנון העיר אשדוד (בשיתוף אריה דודאי), 1957–1959
שכונת רמת יוסף בבת ים, 1958–1962.
מגדל שלום מאיר (בשיתוף עם גדעון זיו ומאיר לוי), 1959–1966
שיכון לדוגמה, רמת אביב א' בתל אביב (בשיתוף עם רוברט בנט), 1955–1959
שכונת רמת אביב ב' בתל אביב
שלשיית מגדלי מגורים ברחוב פנקס בת"א
שיכונים באשדוד ובבת ים, ב-1960
הספרייה העירונית של אשדוד
מרכז דיור דקל בשכונת בבלי, הכולל כ-100 דירות ובית קולנוע ב-1967
שיכונים באוגנדה
מגדלי מגורים ברחוב לויטן בנווה אביבים, רמת אביב, בתל אביב, שנות ה-60
מגורים בשכונת רמת אשכול, ירושלים
מגדלי וולפסון בירושלים
קריית נורדאו ורמת פולג בנתניה
נאות רחל ונאות שושנים בחולון
שכונת רמת אביב ג'
קריית וולפסון ורמת אשכול בירושלים
הדר ויצמן בתל אביב
נאות אפקה בתל אביב
הנשיאים 24-28 בפתח תקווה, מגדלי מגורים עם בריכה משותפת
גלריה

בית כנסת ברובע א' באשדוד
הספרייה העירונית של אשדוד
מגדלי וולפסון בירושלים
מגדל שלום מאיר בתל אביב
הערות שוליים

↑  הערב - חלוקת פרס רוקח, דבר, 19 ביוני 1958
↑  פרס ראשון לתכנון מרכז אשדוד למהנדסים צרפתיים, מעריב, 12 ביולי 1965
↑  רמת יוסף היפה בשכונות העיר, דבר, 16 בספטמבר 1963
↑   בניית הספרייה העירונית, רובע ב' באשדוד, מתוך הארכיון העירוני לתולדות אשדוד
↑  מרכז דיור חדש מוקם בצפון תל אביב, דבר, 18 באוגוסט 1967
↑  עיריית פתח תקווה, תוכנית הנדסית להיתר בניה -הנשיאים 24,26,28 פתח תקווה, באתר עיירית פתח תקווה- מחלקת הנדסה, ‏30.8.1971
ערך זה הוא קצרמרבנושא אדריכלים ובנושא ישראלים. אתם מוזמנים לתרום לוויקיפדיה ו.
עובד בן עמי עם פרלשטיין, מתכננים את בתי אשדוד, 1958
זורמים

| --- | --- |

 סוגה:  תוכנית מציאות
 בימוי:  סם רנץ
 שופטים:  עונה ראשונה 1 T.I., צ'אנס הראפר, קארדי בי. עונה שנייה לודאקריס, די ג'יי חאלד, לאטו
 זוכים:  די סמוק
 פרסים:  250,000 דולר
 ארץ מקור:  ארצות הברית
 מספר עונות:  2
 מספר פרקים:  20
 הפקה
 הפצה:  נטפליקס
 שידור
 רשת שידור:  נטפליקס 
 תקופת שידור מקורית:  9 באוקטובר 2019 – הווה
 קישורים חיצוניים
 דף התוכנית ב-IMDb
 
זורמים (באנגלית: Rhythm + Flow) היא תוכנית מציאות של נטפליקס שעלתה ב-9 באוקטובר 2019. זו תוכנית ריאליטי המוזיקה הראשונה של נטפליקס.
בתוכנית, אמני ההיפ הופ T.I., צ'אנס הראפר וקארדי בי שופטים ראפרים, שמתחרים על פרס של 250 אלף דולר. במספר פרקים, מצטרפים אליהם שופטים אורחים, המעניקים למתחרים משוב נוסף.
פיתוח

"זורמים" היא תוכנית ריאליטי השירה הראשונה של חברת נטפליקס, וגם התוכנית הגדולה הראשונה שמתמקדת במוזיקת היפ הופ. מכיוון שנטפליקס אינה כפופה לאותן תקנות צנזורה כמו הטלוויזיה המשודרת הרגילה, המתחרים לא התבקשו לצנזר גסויות במילים שלהם.
במקום חוזה הקלטות, פרס אופייני בתוכניות ריאליטי שירה אחרות, מוענק לזוכה פרס של 250,000 דולר במזומן.
שופטי עונה אחת

קארדי בי, ראפרית, פזמונאית, שחקנית ואושיית טלוויזיה אמריקאית.
צ'אנס הראפר, ראפר, זמר, פזמונאי, שחקן ופעיל חברתי אמריקאי.
T.I., ראפר, מפיק מוזיקלי, פזמונאי, שחקן, מפיק מוזיקלי ויזם אמריקאי.
שופטי עונה שנייה

די ג'יי חאלד dj אמריקאי, מפיק ומנהל תקליטים
לאטו ראפרית וזמרת אמריקאית
לודאקריס ראפר, מפיק מוזיקלי, ושחקן קולנוע אמריקאי
מתחרים

| שם | תוצאה |
| --- | --- |
די סמוק: זוכה
פלאולס ריל טוק: מקום שני
לונדין בי: מקום שלישי
טרוימן: מקום רביעי
קאלב קולוסוס: מקום חמישי
סאם בי יורסלף: מקום שישי
עלי טומיניק: מקום שביעי
ביג מאופבו: מקום שמיני
פרקים

| פרק | פרק | שופטים אורחים | תאריך יציאה מקורי |
| --- | --- | --- | --- |
| 1 | "האודישנים בלוס אנג'לס" | סנופ דוג, אנדרסון פאאק, ניפסי האסל | 9 באוקטובר 2019 |
| 2 | "האודישנים בניו-יורק" | פאט ג'ו, ג'דקיס | 9 באוקטובר 2019 |
| 3 | "האודישנים באטלנטה" | קילר מייק, קוואבו, ביג בוי | 9 באוקטובר 2019 |
| 4 | "האודישנים בשיקגו" | טוויסטה, רויס דה 5'9", לופה פיאסקו | 9 באוקטובר 2019 |
| 5 | "סייפרים" | — | 16 באוקטובר 2019 |
| 6 | "קרבות ראפ" | סמאק | 16 באוקטובר 2019 |
| 7 | "קליפים" | — | 16 באוקטובר 2019 |
| 8 | "סימפולים" | די. ג'יי. חאלד | 23 באוקטובר 2019 |
| 9 | "שיתופי פעולה" | מיגל, טיי דולה סיין, ג'נה אייקו, טורי ליינז, טייאנה טיילור | 23 באוקטובר 2019 |
| 10 | "פרק סיום העונה" | היט-בוי, טיי קית', לונדון און דה טראק, סאונווייב | 23 באוקטובר 2019 |
פרסים ומועמדויות

| שנה | פרס | קטגוריה | תוצאה | מקור |
| --- | --- | --- | --- | --- |
| 2019 | פרסי ה-HipHop DX | תוכנית הטלוויזיה של השנה | זכייה |  |
| 2020 | פרס NAACP Image | תוכנית מציאות או שעשועון יוצאים מן הכלל | זכייה |  |
הערות שוליים

↑  Berman, Judy (7 באוקטובר 2019). "Forget The Masked Singer. Netflix's Rhythm + Flow Is the Best Music Competition Show in Years". Time. נבדק ב-9 באוקטובר 2019. {{cite web}}:  (עזרה)
↑  Robinson, Joshua (8 באוקטובר 2019). "Netflix's New Hip-Hop Series 'Rhythm + Flow' Wants to Find the Best New Rappers in America". Thrillist. נבדק ב-9 באוקטובר 2019. {{cite web}}:  (עזרה)
↑  Wagmeister, Elizabeth; Aswad, Jem (10 באוקטובר 2019). "Unlike Many Music Competitions, 'Rhythm + Flow' Contestants Aren't Required to Sign Contracts". Variety. נבדק ב-15 באוקטובר 2019. {{cite web}}:  (עזרה)
↑  בן בירון בראודה‏, הסטרימינג אמר את דברו: אם עדיין לא שמתם לב, נטפליקס שינתה את חוקי הריאליטי, באתר וואלה, 26 ביוני 2020
1 2  Wagmeister, Elizabeth (9 באוקטובר 2019). "Netflix Experiments in Music Competition Genre With Cardi B's 'Rhythm + Flow'". Variety. נבדק ב-15 באוקטובר 2019. {{cite web}}:  (עזרה)
↑  "HipHopDX's 2019 Hip Hop Awards - The Best Of Rap, Hip Hop and R&B". HipHopDX. נבדק ב-19 בדצמבר 2019. {{cite web}}:  (עזרה)
↑  "51st NAACP Image Awards". 10 בינואר 2020. נבדק ב-10 בינואר 2020. {{cite web}}:  (עזרה)
אגדות האבודים עם מייגן פוקס

| --- | --- |
 סוגה:  דוקומנטריה
 יוצרים:  מייגן פוקס
 בימוי:  ג'פרי דניאלס
 מנחים:  מייגן פוקס
 שחקנים:  מייגן פוקס 
 ארץ מקור:  ארצות הברית ארצות הברית
 שפות:  אנגלית
 מספר עונות:  1 
 מספר פרקים:  4 
 הפקה
 מפיק:  ג'ארד קוק  ליסה לומאר
 אורך פרק:  60 דקות
 שידור
 רשת שידור:  Travel Channel Discovery
 רשת שידור בישראל:  Travel Channel Discovery
 פורמט (תמונה):  HDTV, 1080p
 תקופת שידור מקורית:  4 בדצמבר 2018 – 25 בדצמבר 2018
 קישורים חיצוניים
 דף התוכנית ב-IMDb
 
אגדות האבודים עם מייגן פוקס (באנגלית: Legends of the Lost with Megan Fox) היא תוכנית טלוויזיה דוקומנטרית אמריקאית, שכל ארבעת פרקיה שודרו בערוץ Travel Channel בדצמבר 2018, ובערוץ Discovery גם בישראל.
על הסדרה נמתחה ביקורת אקדמית ב"וושינגטון פוסט" בייחוד בשל העובדה שהיא משלבת עובדות היסטוריות לצד הפסאודו-מדע (מדע שקרי) הארכאולוגי שמוצג בה.
נושא הסדרה

הסדרה עוקבת אחר השחקנית מייגן פוקס ה"אובססיבית מגיל צעיר להיסטוריה של תרבויות, אנשים ומקומות קדומים - ומפקפקת תמיד בסיפורים המתועדים", שיוצאת לחקור שלל נושאים היסטוריים מנקודת מבט המאתגרת את הסיפורים המקובלים.
פרקים

| מס' | שם | תאריך שידור |
| --- | --- | --- |
| 1 | "הנשים הוויקינגיות הלוחמות" | 4 בדצמבר 2018 |
| 2 | "סטונהנג': האבנים המרפאות" | 11 בדצמבר 2018 |
| 3 | "התרבות האבודה של אמריקה" | 18 בדצמבר 2018 |
| 4 | "מלחמת טרויה: אמת או שקר?" | 25 בדצמבר 2018 |
ביקורת אקדמית

התוכנית עוררה ביקורת תקשורתית בשל הערבוב שלה בין עובדות היסטוריות ופסאודו-ארכאולוגיה: דייוויד ס. אנדרסון הדגיש ב"וושינגטון פוסט" את התעניינותה של פוקס בתאוריות החייזרים הקדומים ואת "היחסים המסובכים של התוכנית עם הרשויות האקדמיות", והאשים אותה בכך שהיא השתמשה באקדמאים "כאבני דרך כדי להעלות טענות לא-מבוססות על העולם העתיק". הוא הגיע למסקנה שקידום "עובדות חלופיות" עולה. "אגדות האבודים אולי אירחו ואף עוררו סקרנות בעולם העתיק, אבל גם טשטשה עמוקות את הגבול בין אמת לדמיון".
הערות שוליים

↑  דייוויד ס. אנדרסון, כיצד תוכניות טלוויזיה משתמשות בארכיאולוגיה רצינית לקידום ההיסטוריה המזויפת, באתר וושינגטון פוסט, ‏27 בדצמבר 2018
↑  Denise Petski, Denise Petski, Megan Fox To Topline ‘Mysteries & Myths’ Series For Travel Channel, Deadline, ‏2018-04-24 (באנגלית)
↑  Vlada Gelman, Vlada Gelman, TVLine Items: Megan Fox Is Myths Buster, Westworld Ratings and More, TVLine, ‏2018-04-24 (באנגלית)
↑  דייוויד ס. אנדרסון, כיצד תוכניות טלוויזיה משתמשות בארכיאולוגיה רצינית לקידום ההיסטוריה המזויפת, באתר וושינגטון פוסט, ‏27 בדצמבר 2018
עדיין לא מתה (סדרת טלוויזיה)

| --- | --- |

 מבוסס על:  "וידויים של בת ארבעים ומשהו מזוי**נת", מאת אלכסנדרה פוטר
 סוגה:  קומדיית מצבים
 יוצרים:  קייסי ג'ונסון דייוויד וינדזור
 משתתפים:  ג'ינה רודריגז האנה סימון לורן אש ריק גלסמן ג'ושוע בנדי אנג'לה גיבס בראד גארט
 ארץ מקור:  ארצות הברית
 שפות:  אנגלית
 מספר עונות:  2
 מספר פרקים:  23
 הפקה
 מפיק:  אנדרו ברוקס קטיה סנצ'ז-אלדנה ג'סטין מקיוון אלכסנדרה פוטר אנדי קווינטנה דבי ג'ון מייקל פלדמן דניאל פורטנוי
 מפיקים בפועל:  ג'ינה רודריגז ג'וזף מקגינטי ניקול מארי ויולה קורי מארש דין הולנד קייסי ג'ונסון דייוויד ווינדזור
 חברת הפקה:  Windsor & Johnson Productions Wonderland Sound and Vision 20th Television
 עורכים:  תומאס בולגר דן רידל סקוט אשבי ג'רמי כהן
 צלמים:  מארק שוורצבד ג'ובאני למפסי גראנט סמית'
 טכניקת צילום:  מצלמה יחידה
 מוזיקה:  Transcenders
 אורך פרק:  20-22 דקות
 שידור
 רשת שידור:  ABC
 רשת שידור בישראל:  דיסני+
 תקופת שידור מקורית:  8 בפברואר 2023 – 24 באפריל 2024
 קישורים חיצוניים
 abc.com/shows/not-dead-yet
 דף התוכנית ב-IMDb
עדיין לא מתה (באנגלית: Not Dead Yet) היא קומדיית טלוויזיה אמריקאית שנוצרה על ידי דייוויד וינדזור וקייסי ג'ונסון עבור ABC. היא מבוססת על הספר "וידויים של בת ארבעים ומשהו מזו**נת" מאת אלכסנדרה פוטר. הסדרה עלתה לראשונה ב-8 בפברואר 2023. במאי 2023, הסדרה חודשה לעונה שנייה שהוצגה לראשונה ב-7 בפברואר 2024. במאי 2024, הסדרה בוטלה לאחר שתי עונות.
סקירת סדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 13 | 13 | 8 בפברואר 2023 | 3 במאי 2023 |
|  | 2 | 10 | 10 | 7 בפברואר 2024 | 24 באפריל 2024 |
תקציר העלילה > עונה 1

נל (ג'ינה רודריגז), עיתונאית צעירה, חוזרת מלונדון לפסדינה, קליפורניה, לאחר 5 שנים בהן עקרה את כל חייה כדי לעבור לגור עם הארוס שלה בלונדון, ממנו נפרדה לפני תחילת הסדרה. כאשר נל חוזרת לעבוד בעבודה הישנה שלה ב־SoCal Independent, היא מגלה שהעבודה שלה כעת בעיתון היא להיות אחראית על כתיבת מודעות אבל. בנוסף, היא מגלה שהחברה הכי טובה שלה, סם (האנה סימון) היא כעת גם חברה קרובה של הבוסית של שתיהן, והאויבת הוותיקה של נל (ובעבר גם של סם), לקסי (לורן אש). כאשר נל מקבלת את המשימה הראשונה שלה, לכתוב מודעת אבל על מונטי (מרטין מול), היא מגלה את המוטיב החוזר בסדרה - ברגע שהיא מקבלת לכתוב מודעת אבל על מישהו/י, הם מופיעים לידה ומלווים אותה כמעיין רוחות רפאים, עד שהיא מסיימת לכתוב את מודעת האבל ואז הם "ממשיכים הלאה". נל פוגשת את אשתו האלמנה של מונטי, קריקט (אנג'לה גיבס), בעלת בר יין בוטיקי. נל וקריקט הופכות לחברות קרובות ונל כמעט אומרת לקריקט שהיא רואה רוחות רפאים, אך בסוף מעדיפה לשמור את זה לעצמה. במהלך עונה 1, נל ואדוארד (ריק גלסמן), שותפה לדירה ובעל תסמונת אספרגר, הופכים מאויבים לחברים ועוזרים זה לזה במערכות היחסים אחד של השנייה. בסוף עונה 1, ארוסה לשעבר של נל, פיליפ (אד וויקס) חוזר לארצות הברית ועובר לגור סמוך לנל בפסדינה ועובד שם כשף. בהתחלה, נל עדיין כועסת עליו, אבל הם משלימים ומתחילים לצאת שוב, עד שנל מתוודה בפני פיליפ שהיא רואה רוחות רפאים, והוא מגיב באמירה שהם צריכים לעזוב את העיר, ושנל צריכה לעזוב את העבודה שלה. בעקבות כך, נל נפרדת מפיליפ סופית. דניס ובן זוגו בן מאמצים תאומים בסוף העונה הראשונה.
תקציר העלילה > עונה 2

בתחילת עונה 2, אביה של לקסי, דאנקן (בראד גארט), אותו לקסי תמיד מנסה להרשים (והוא הבעלים של החברה המפיקה את העיתון, אותה חברה שלקסי מנהלת בפועל) מבקר במשרדי העיתון. דאנקן מבקש מנל לעזור לו לכתוב את ההספד שלו ולעזור לו להיות אדם טוב יותר, אבל נל מגלה שהכל נועד רק כדי לגרום ללקסי לעבוד קשה יותר והוא לא באמת שינה את דרכיו. סם ובעלה קית' (אדיר קליאן) עוברים משבר בזוגיות, ובסופו של דבר מתגרשים. לקסי ואדוארד מתחילים לצאת זו עם זה בסתר, ואדוארד לא מספר על כך לנל. מאוחר יותר הם מתחילים לצאת באופן רשמי וגלוי. נל פוגשת את טי ג'יי (ג'סי גרסיה), עמית לעבודה בעיתון, והם מתחילים לצאת. אבל, כשנל מתחילה לדון עם טי ג'יי על הרצון שלה להיות אמא, ועל המחשבה שלה להקפיא ביציות, טי ג'יי מתוודה בפניה שהוא מעולם לא רצה להביא ילדים, והם מחליטים להיפרד אך להישאר ידידים. באותו פרק, אדוארד מגלה שדאנקן מתכוון למכור את SoCal Independent ומספר על כך ללקסי ולנל. כל עובדי העיתון נכנסים לפאניקה, ובמהלך הבלאגן המתחולל עקב כך, דאנקן מתמוטט ונלקח לבית החולים, ובמקביל מתחיל להופיע גם כרוח הרפאים מול נל (בניגוד כל מושאי הכתיבה שלה עד כה, אשר הופיעו בפניה רק לאחר מותם המוחלט). דאנקן עובר ניתוח לב ושורד, ולקסי מחליטה לקחת את העניינים לידיים ולרכוש את החברה. מערכת היחסים של דאנקן ולקסי מתחדשת לאט כשהוא מבין שלקסי בוגרת ויכולה להיות הבעלים של החברה ולנהל אותה בעצמה גם בלעדיו.
דמויות > דמויות ראשיות

ג'ינה רודריגז - נל סראנו, עיתונאית, נפרדה לפני תחילת הסדרה מהארוס שלה פיליפ, לאחר שעברה הפלה. כתוצאה מהפרידה היא חוזרת מלונדון ללוס אנג'לס. במהלך העונה הראשונה מתגלה ששמה הפרטי הוא פנלופה ו"נל" הוא הכינוי שלה. נל היא החברה הכי טובה של סם, וחברה טובה גם של דניס.
האנה סימון - סם, החברה הכי טובה של נל. עורכת מדור הסטייל ב־SoCal Independent. בעונה 2, יש לה משבר בזוגיות עם בעלה והם מתגרשים.
לורן אש - לקסי, הבוסית של נל, סם ודניס, והעורכת הראשית ב־SoCal Independent.
ריק גלסמן - אדוארד, השותף האוטיסט (בעל תסמונת אספרגר) של נל. יחסיו עם נל במהלך העונה הראשונה חווים עליות ומורדות אך בסופו של דבר עם נהיים ידידים טובים.
ג'ושוע בנדי - דניס, חבר טוב ועמית לעבודה של נל, הומו, עורך ב-SoCal Independent. הוא העורך האחראי על נל, ומקצה לה כל פעם כתיבת הספד אחר. החל מסוף עונה 1, הוא ובן זוגו מאמצים תאומים.
אנג'לה גיבס - קריקט, אלמנתו של מונטי (מושא ההספד הראשון שנל כותבת), בעלת בר יין בוטיק.
בראד גארט - דאנקן רודס (עונה 2), המוציא לאור של ה־SoCal Independent ואביה של לקסי.
דמויות > דמויות משניות ואורחות

מייל פלנגן - טינה, עיתונאית קשוחה ומבוגרת, עם נטיות אנטי-חברתיות, עובדת ב-SoCal Independent.
ג'ימי בלינגר - מייסון, מתמחה ב-SoCal Independent, מרגיש כל הזמן שהוא במאבק על מקומו אל מול נל.
ג'סי גרסיה - טי ג'יי (עונה 2), כתב ספורט ב-SoCal Independent.
מרטין מול - מונטי, רוח הרפאים הראשונה שבה נתקל נל ובעלה המנוח של קריקט.
מו קולינס - ג'יין מארוול
בריטני סנואו - פייפר, הבריונית שהציקה לנל בתיכון, ועד מותה כוכבת ניו-מדיה עולה. לאחר מותה מופיעה כרוח רפאים מול נל כאשר נל אמורה לכתוב את ההספד שלה.
רורי אומאלי - בן, בן הזוג של דניס.
דון לייק - ראנד
טוני פלאנה - קרלוס גרזה, שדר ספורט שנל ואביה העריצו כשהייתה צעירה.
פאולה פל - מרלנה, שחקנית אופרות סבון לשעבר.
אד בגלי ג'וניור - ביל, מורה למוזיקה לשעבר, ובעלה של סוזי.
תלמה הופקינס - סוזי, מורה למוזיקה לשעבר, ואשתו של ביל.
אד וויקס - פיליפ, ארוסה לשעבר של נל.
אדיר קאליאן - קית', בעלה של סם.
הפקה > פיתוח

ב-14 בפברואר 2022, עדיין לא מתה קיבלה אישור לפיתוח פרק פיילוט מרשת ABC. הסדרה נוצרה על ידי דייוויד ווינדזור וקייסי ג'ונסון שצפויים היו להפיק בפועל לצד רודריגז, ג'וזף מקגינטי ניקול, מרי ויולה וקורי מארש. 20th Television ו-Wonderland Sound and Vision משמשות כחברות הפקה לסדרה. דין הולנד ביים את הפיילוט. ב-16 במאי 2023, ABC חידשה את הסדרה לעונה שנייה. ב-10 במאי 2024, ABC ביטלה את הסדרה לאחר שתי עונות.
הפקה > ליהוק

ב-29 במרץ 2022, ג'ינה רודריגז לוהקה לתפקיד הראשי. ב-5 באפריל 2022, ג'וש בנדי, ג'סיקה סנט קלייר, מרי אליזבת אליס, אנג'לה גיבס וריק גלסמן הצטרפו לצוות השחקנים הראשיים בסדרה. למרות שדווח בתחילה שגלסמן היה אמור להופיע בסדרה כתפקיד משני (מחזורי), בסופו של דבר הוא קיבל תפקיד קבוע וראשי בסדרה. באוגוסט 2022, האנה סימון ולורן אש לוהקו כדמויות ראשיות. ב-11 בינואר 2023, הוכרז כי מרטין מול, אד בגלי ג'וניור, מו קולינס, דבורה קרייג, תלמה הופקינס, דון לייק, ריאה פרלמן, פולה פל, טוני פלאנה, בריטני סנואו וג'וליה סוויני יופיעו בפרקים שונים במהלך העונה הראשונה, בתור רוחות רפאים. ב-13 בדצמבר 2023, דווח כי בראד גארט לוהק לתפקיד ראשי בעונה השנייה. ב-30 בינואר 2024, הוכרז כי וונדי מאליק, ניקו סנטוס, רוב קורדרי, טומי מרטינז, לידיה פורטו, אנני אודונל, ג'סי גרסיה וסדריק יארבורו יופיע בתפקידי אורח בעונה השנייה. מספר ימים לאחר מכן, דווח כי צ'לסי הנדלר ומרלה גיבס לוהקו ככוכבות אורחות. ב-10 באפריל 2024, הוכרז שג'ניפר לואיס, מלקולם בארט ומאט וולש אמורים להופיע בתפקידי אורח בעונה השנייה.
הפקה > שידור

פרק הפיילוט של עדיין לא מתה הוקרן בבכורה ב-8 בפברואר 2023, ברשת ABC. העונה השנייה עלתה לראשונה ב-7 בפברואר 2024. הסדרה עלתה בהמשך לדיסני+ ומשווקת על ידי דיסני גם בישראל עם תרגום לעברית.